[{"text_idx": "#000028", "text": "Codiad yn Lefel y Mo\u0302r"}, {"text_idx": "#000037", "text": "Disgwylir newid yn lefel y mo\u0302r wrth i\u2019n hinsawdd ni newid. Fe fydd hyn yn digwydd oherwydd:"}, {"text_idx": "#000038", "text": "Wrth i\u2019r hinsawdd gynhesu mae\u2019n cynhesu\u2019r moroedd a\u2019r cefnforoedd. Fe fydd y defnynnau dw\u0302r yn ymestyn (mynd yn fwy), ac felly fe fyddan nhw\u2019n cymryd mwy o le.\nRhewlifoedd a ia\u0302 pegynol yn toddi. Mae llawer o\u2019r dw\u0302r yma wedi cael ei gloi i ffwrdd ers miloedd o flynyddoedd. Os yw ia\u0302 pegynol a rhewlifoedd yn toddi fe fydd mwy o ddw\u0302r.\nBle mae\u2019r ia\u0302 wedi toddi, mae\u2019n gadael pridd neu fo\u0302r noeth. Mae\u2019r pridd neu\u2019r mo\u0302r yn amsugno gwres o\u2019r haul, ond o\u2019r blaen byddai\u2019r ia\u0302\u2019n adlewyrchu\u2019r gwres yn o\u0302l i\u2019r gofod. Os yw\u2019r mo\u0302r a\u2019r tir yn fwy cynnes, fe fydd yr hinsawdd yn cynhesu."}, {"text_idx": "#000039", "text": "Most people think that melting ice is the most important cause of sea level rise, but this is not true. It is the expansion of the sea water as it gets warmer that is causing the biggest change to sea levels."}, {"text_idx": "#000041", "text": "Beth allai ddigwydd os yw lefel y mo\u0302r yn codi?"}, {"text_idx": "#000043", "text": "Fe fyddwn yn colli tir arfordirol. Efallai y bydd traethau, heolydd, cartrefi a busnesau\u2019n diflannu o dan y dyfroedd sy\u2019n codi. Mae Sir Benfro\u2019n dibynnu ar dwristiaeth ar gyfer llawer o\u2019i llewyrch. Sut fydd hi\u2019n ymdopi os yw\u2019r traethau\u2019n diflannu?"}, {"text_idx": "#000044", "text": "Meddyliwch am y tir rhwng Penalun a Dinbych-y-pysgod. Mae llawer ohono\u2019n dir isel, ac ychydig uwchben lefel y mo\u0302r. Os yw lefel y mo\u0302r yn codi, fe fydd y twyni\u2019n diflannu, fe fydd y mo\u0302r yn gorlifo dros brif heol yr arfordir a\u2019r rheilffordd o Ddinbych-y-pysgod i Benfro."}, {"text_idx": "#000045", "text": "Fe fydd tir aber yn cael ei golli. Dim ond codiad bach yn lefel y mo\u0302r sydd ei angen i orlifo aberoedd Dyfrffordd y Cleddau. Mae llawer o rywogaethau\u2019n dibynnu ar y cynefinoedd hyn am eu bwyd, ac fe fydd hyn yn cael i golli."}, {"text_idx": "#000046", "text": "Mae\u2019r aberoedd hefyd yn llefydd ble mae pobl yn cadw\u2019u cychod. Dychmygwch y pil yn Neyland neu\u2019r harbwr yn Noc Penfro. Sut fyddan nhw\u2019n newid?"}, {"text_idx": "#000047", "text": "Llanwau mwy. Yma yng Nghymru, mae gennym un o\u2019r amrediadau llanw mwyaf yn y byd. Fe fydd hyn yn cynyddu wrth i lefel y mo\u0302r godi. Faint o lefydd sy\u2019n dioddef effeithiau llanwau uchel nawr?"}, {"text_idx": "#000048", "text": "Mae llanwau uchel yn y gwanwyn a\u2019r hydref yn effeithio ar lefydd fel Angle ac Abergwaun ar yr arfordir, ond hefyd yn cyrraedd ymhell i fyny Dyfrffordd y Cleddau i greu llifogydd yng Nghaeriw a hyd yn oed Hwlffordd."}, {"text_idx": "#000058", "text": "Rydym yn gwneud ein gorau glas i sicrhau mae tua 1,000 km o\u2019r rhwydwaith o hawliau tramwy cyhoeddus y Parc Cenedlaethol ar gael i chi ei archwilio."}, {"text_idx": "#000060", "text": "Dewch i archwilio\u2019r bywyd gwyllt bendigedig sydd wedi ymgartrefu yma ar Arfordir Penfro."}, {"text_idx": "#000061", "text": "Mae yna lawer o gynefinoedd ym Mharc Cenedlaethol Arfordir Penfro sy'n cynnal amrywiaeth eang o fywyd gwyllt."}, {"text_idx": "#000062", "text": "Mae\u2019r cerrig sy\u2019n ffurfio sylfeini\u2019r Parc yn un o\u2019r prif resymau dros ein dynodiad fel Parc Cenedlaethol yn y lle cyntaf."}, {"text_idx": "#000063", "text": "Yn yr adran hon, rydyn ni\u2019n eich gwahodd chi i deithio yn o\u0302l mewn amser i archwilio hanes diwylliannol cyfoethog Parc Cenedlaethol Arfordir Penfro."}]